Միխայիլ Բարոյանց

**Միխայիլ Սերգեյի Բարոյանց** (), ուկրաինահայ գեղանկարիչ, 1958 թվականից՝ Ուկրաինայի խորհրդային նկարիչների միության անդամ։ Նկարչուհի Լյուդմիլա Սեմիկինայի ամուսինը, նկարիչ Սեդրակ Բարոյանցի հայրը։

## Կենսագրություն
Ծնվել է 1925 թվականի սեպտեմբերի 25-ին Կրոպոտկին քաղաքում (այժմ՝ Կրասնոդարի երկրամաս, Ռուսաստան): 1940-1942 թվականներին սովորել է Փանոս Թերլեմեզյանի անվան գեղարվեստական ուսումնարանում։

Մասնակցել է գերմանա-խորհրդային պատերազմին։ 1945 թվականին խորհրդային բանակից զորացրվելուց հետո ընդունվել է Երևանի պետական գեղարվեստաթատերական ինստիտուտ։ 1948 թվականին տեղափոխվել է Կիևի գեղարվեստի ինստիտուտ, որն ավարտել է 1953 թվականին։

Նրա ուսուցիչներն են եղել Տատյանա Յաբլոնսկայան, Ալեքսեյ Շովկունենկոն, Վիկտոր Պուզիրկովը, Կոնստանտին Ելևան և Իլյա Շտիլմանը։

Բարոյանցն ապրել է Կիևում, Դաշավսկա փողոցի թիվ 27 շենքի բնակարան 23-ում, այնուհետև Ակադեմիկոս Ֆիլատովի փողոցի թիվ 10ա շենքի բնակարան 6-ում։

Մահացել է 2006 թվականի հունիսի 17-ին Կիևում։

## Ստեղծագործություններ
Աշխատել է հաստոցային նկարչության բնագավառում։ Նա ռեալիստական ոճով պատկերել է թեմատիկ նկարներ, բնանկարներ, նատյուրմորտներ։ Աշխատանքների թվում են.

* «Արևելք» (1950)
* «Սմիռնով-Լաստոչկինի փողոց» (1952)
* «Սիրողներ» (1954, Դոնեցկի մարզային գեղարվեստական թանգարան)
* «Երեկո» (1956, Սիմֆերոպոլի գեղարվեստական թանգարան)
* «Կեսօր» (1957)
* «Ընկերներ» (1958, Դոնեցկի մարզային գեղարվեստական թանգարան)
* «Լեռներում կալսելը» (1961, Նիկոլաևի գեղարվեստական թանգարան)
* «Հեղափոխության զինվորը» [«Կամո»] (1963, Վիննիցայի գավառագիտական թանգարան)
* «Որդին» (1964)
* «Հանուն կյանքի» եռապատկեր (1967, Դոնեցկի մարզային գեղարվեստական թանգարան)
* «Հուշեր» (1971)
* «Առավոտ» (1971)
* «Ջուրը հոսում է» (1980)
* «Կարպատյան նավթագործներ» (1987)
* «Տիչինան և Իոնեսյանը Հայաստանում»

Նա նկարներ է ստեղծել Տարաս Շևչենկոյի թեմայով.

* «Տարաս Շևչենկոյի գերեզմանի մոտ» (1961)
* «Տարաս Շևչենկոյի կաղնին» (1961)
* «Տարաս Շևչենկոյի գերեզման տանող ճանապարհը» (1961)
* «Մորինցի գյուղը» (1961, Տարաս Շևչենկոյի անվան ազգային թանգարան)
* «Տարաս Շևչենկոն աքսորում» (1963)
* «Տարասի լեռը» (1961, Տարաս Շևչենկոյի անվան ազգային թանգարան)
* «Արշավի ժամանակ» (1964, Տարաս Շևչենկոյի անվան ազգային թանգարան)
* «Արալյան անապատ» (1964, Տարաս Շևչենկոյի անվան ազգային թանգարան)
* «Տարասի արահետները» (1969)

1953 թվականից մասնակցել է հանրապետական և համամիութենական ցուցահանդեսների, մասնավորապես.

* ԽՍՀՄ գեղարվեստական բուհերի ուսանողների դիպլոմային աշխատանքների 2-րդ համամիութենական ցուցահանդես (Մոսկվա, 1953)
* Ուկրաինական ԽՍՀ կերպարվեստի ցուցահանդես՝ նվիրված Ուկրաինայի Ռուսաստանի հետ միավորման 300-ամյակին (Կիև, 1954)
* Կիևի նկարիչների էտյուդների ցուցահանդես (Կիև, 1955)
* ուկրաինացի նկարիչների աշխատանքների շրջիկ ցուցահանդես (Կիև, 1955)
* Ուկրաինական ԽՍՀ գեղարվեստի հոբելյանական ցուցահանդես (Կիև, 1957)
* Հոկտեմբերյան սոցիալիստական մեծ հեղափոխության 40-ամյակին նվիրված համամիութենական գեղարվեստական ցուցահանդես (Մոսկվա, 1957)
* երիտասարդ նկարիչների աշխատանքների ցուցահանդես՝ նվիրված Ուկրաինական ԽՍՀ երիտասարդական փառատոնին (Կիև, 1958)
* «Կոմերիտմիության 40-ամյակ» համամիութենական գեղարվեստական ցուցահանդես (Մոսկվա, 1958)
* Կիևի նկարիչների միության 4-րդ տարածաշրջանային ցուցահանդես (Կիև, 1959)
* Հանրապետական գեղարվեստական ցուցահանդես (Կիև, 1961)
* Տարաս Շևչենկոյի մահվան 100-րդ տարելիցին նվիրված գեղարվեստական ցուցահանդես (Կիև, 1961)

Նկարչի աշխատանքները պահվում են Ուկրաինայի և արտերկրի թանգարաններում։

## Գրականություն
* Бароянц, Михаил Сергеевич // Художники народов СССР. Биобиблиографический словарь в 6 томах&nbsp;— Москва: Издательство «Искусство», 1970.&nbsp;— Том 1 (Аавик-Бойко), сторінка 293 ;
* Бароянц Михайло Сергійович // Українські радянські художники : довідник / відпов. ред. І. І. Верба. — Київ : Мистецтво, 1972. — С. 26—27.;
* Бароянц Михайло Сергійович // Словник художників України / відпов. ред. М. П. Бажан. — Київ : Головна редакція Української радянської енциклопедії, 1973. — С. 177.;
* Бароянц Михайло Сергійович // Шевченківський словник / відповідальний редактор Є. П. Кирилюк ; Інститут літератури імені Тараса Шевченка Академії наук Української РСР, Головна редакція Української радянської енциклопедії. — Київ : Поліграфкнига, 1976. — Т. 1 : А—Мол. — 416 с., сторінки 57—58;
* І. М. Блюміна. Бароянц Михайло Сергійович // Енциклопедія сучасної України / ред. кол.: І. М. Дзюба [та ін.] ; НАН України, НТШ. — К.: Інститут енциклопедичних досліджень НАН України, 2001–2024. — ISBN 966-02-2074-X.

## Ծանոթագրություններ

Կատեգորիա:Խորհրդային նկարիչներ
Կատեգորիա:Հայրենական մեծ պատերազմի մասնակիցներ
Կատեգորիա:Ուկրաինահայ նկարիչներ
Կատեգորիա:Ուկրաինայի նկարիչների ազգային միության անդամներ